Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: venni a 244/2000. (XII. 24.) Korm. rendelet módosításait is.
Paragraph Index: 952

13.F ÖSSZEVONT ALAPÚ NAGYKOCKÁZAT- VÁLLALÁS A jelentés célja A Hpt. által elõírt az összevont felügyelet alá tartozó („csoporton belüli”) nagykockázat-vállalás (a 79. §-ban meghatározottak) figyelésére szolgál ez a jelentés. A jelentés kitöltése Az összevont (konszolidált) szinten mért nagykockázatvállalás esetében csak azokról a kockázatvállalásokról van szó, amelyek az összevont (konszolidált) kimutatásokban megjelennek. A jelentésben a kockázatokat az egyedi szintû adatszolgáltatáshoz hasonló módon kell részletezni. Úgy a hitelintézeti partnerek, mint az ügyfelek és egyéb partnerek esetén a nagykockázat-vállalás szempontjából a csoport fogalmát a Hpt. 2. számú melléklet III. Egyéb meghatározások részének 20. pontja szerint kell értelmezni. Ebbõl következik, hogy tevékenységének jellegétõl függetlenül a hitelintézeti csoporthoz tartozónak minõsül minden olyan leányvállalat, amely az Szmt. szempontjából leányvállalatnak minõsül. A 20. b) pont alapján az egy anyavállalathoz tartozó leányvállalatok is csoportnak minõsülnek, mivel valószínûsíthetõ, hogyha az egyik fizetési nehézségekkel küzd, akkor a másiknak is fizetési problémái keletkeznek. A táblázatban a nagykockázat-vállalásokat kell bemutatni ügyfél-csoportonkénti összesítésben. A kitöltése ugyanazon elven történik, mint a 10AA táblázaté. A nagykockázat-vállalást az m) oszlopban szereplõ, a nagykockázati limit alá esõ tételek összesen értékek szerinti nagyságrendi sorrendben kell bemutatni. Az összevont alapú felügyelet alá tartozó, teljes körûen konszolidált vállalkozások közötti — kiszûrésre került — kockázatokat nem kell a táblában szerepeltetni. A konszolidációba be nem vont leányvállalatok akkor is adós-csoportot alkotnak, ha az anyavállalatuk konszolidálásra került és a leányvállalatok között nincs kapcsolat.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes